સર ટી હોસ્પિટલમાં ફરજ બજાવતા અનેક કર્મચારીઓ જેમાં પોલીસ તંત્રથી લઈને વોર્ડ બોય, સ્વીપર વર્ગ સુધીના તમામ કર્મીઓ પૈકી કેટલાકને મન આ હોસ્પિટલ એટલે ગરીબ દિનદુઃખીઓને નિચોવી નાણા કમાવવા માટેનુ એક આદર્શ માધ્યમથી વિશેષ કશુ જ નથી અહી જે સારવાર અર્થે આવ્યો તેનો ઈશ્વર જ માલીક જો નસીબ સારા હોય તો વહેલી તકે સ્વસ્થ બની સુખરૂપ ઘરે પહોચે બાકી. . અહી માણસાઈ જેવુ કોઈ નામ નિશાન નથી અત્રે સારવાર અર્થે આવેલ કોઈ દર્દીનું મૃત્યુ થાય એટલે મરણ જનાર શારિરીક વેદનામાંથી મુક્ત જરૂર થાય પરંતુ તેની સાથેના પરિવારની કસોટી હવે શરૂ થાય કોઈ બનાવ સબબ મૃત્યુ થયુ હોય તો પ્રથમ શબના રીપોર્ટ અર્થે તબીબોને હાથ પગ જોડી નાણાનો નૈવેધ ધરવો પડે ત્યારબાદ પોલીસને અને પોલીસતંત્રના કેટલાક ભ્રષ્ટાકર્મીઓ હોસ્પિટલથી શબને તેના ઘર સુધી પહોચાડતી શબવાહિનીઓના ડ્રાઈવરો પાસેથી પણ નાણા વસુલે છે સમયસર અને સ્પષ્ટ કાર્યવાહી માટે કાવડીયા ખર્ચવા જરૂરી બને છે અન્યથા હેરાનગતી તો રહેવાની જ.